b'\n_START_ARTICLE_\nFriedrich Nineve\n_START_PARAGRAPH_\nFriedrich Nineve (30. august (18. august vkj) 1857 Vana-V\xc3\xb5idu vald, Viljandimaa \xe2\x80\x93 21. aprill 1929 Tartu) oli Eesti arhivaar.\n_START_SECTION_\nElulugu\n_START_PARAGRAPH_\nFriedrich Nineve oli talupidaja poeg._NEWLINE_Nineve \xc3\xb5ppis Tartus vene eraalgkoolis, Rannu kihelkonnakoolis ja 1872\xe2\x80\x9374 Peterburi kadetikorpuses. 1874. aastast t\xc3\xb6\xc3\xb6tas ta Venemaa Keisririigi Mereministeeriumi statistika osakonnas, oli Vene laevastiku ajaloo koostamise komisjoni liige. Aastast 1894 oli ta ajakirja \xd0\x9c\xd0\xbe\xd1\x80\xd1\x81\xd0\xba\xd0\xbe\xd0\xb9 \xd1\x81\xd0\xb1\xd0\xbe\xd1\x80\xd0\xbd\xd0\xb8\xd0\xba toimetuse asjaajaja. _NEWLINE_1898 m\xc3\xa4\xc3\xa4rati Nineve Mereministeeriumi keskarhiivi abijuhatajaks. Ta \xc3\xb5ppis 1898\xe2\x80\x931901 Keiserlikus Peterburi Arheoloogia Instituudis arhiivindust, omandades etnograafi-arhivisti kutse. Asutas koos insener J. Russwurmiga firma arhiivide ehitamiseks ning tehniliseks sisustamiseks. Tema kavandite j\xc3\xa4rgi toimus Mereministeeriumi arhiivi \xc3\xbcmberehitus, alustati Peterburi linnavalitsuse arhiivihoone ehitamist ning 1914 Moskvas Leforti lossis Venemaa Peastaabi arhiivi sisseseadmist. Nineve osales ka Riia linna ning Liivimaa kubermangu arhiivide rajamisel. _NEWLINE_1917\xe2\x80\x9320 oli ta Ajutise Valitsuse ning Pjatigorskis, P\xc3\xb5hja-Kaukaasia varustusvalitsuse teenistuses._NEWLINE_16. maist 1920. aastal m\xc3\xa4\xc3\xa4rati ta Riigi Keskarhiivi abijuhataja k. t, t\xc3\xa4ites \xc3\xbchtlasi ka Keskarhiivi juhataja \xc3\xbclesandeid. 1920. aastal tegutses Nineve Eesti valitsuse esindajana Moskvas nn reevakueerimiskomisjonis, osaledes eesk\xc3\xa4tt T\xc3\x9c varade tagasitoomises. Naasnud Eestisse, asus ta 1921 korrastama T\xc3\x9c arhiivi ning rajama Tartus Eesti Riigi Keskarhiivi, oli 1921\xe2\x80\x9325 selle abijuhataja ja juhataja kohuset\xc3\xa4itja.\n_START_SECTION_\nTeadust\xc3\xb6\xc3\xb6\n_START_PARAGRAPH_\nFriedrich Nineve avaldas teadust\xc3\xb6id arhiivinduse, asutuste asjaajamise korra jms kohta. Venemaal oli ta sealse S\xc3\xb5jav\xc3\xa4e Ajaloo Seltsi, Petrogradi Ajaloo Instituudi, Ajaloo Harrastajate Seltsi ning Eestis Akadeemilise Ajaloo Seltsi liige'